**G U V E R N U L R O M Â N I E I**



# **ORDONANŢA DE URGENŢĂ**

# **pentru aprobarea Programului naţional de investiţii în infrastructura unităților spitalicești**

Având în vedere obligaţiile statului de a garanta şi de a asigura cadrul legislativ pentru exercitarea drepturilor fundamentale ale cetăţenilor, stabilite prin [Constituţia](http://lege5.ro/App/Document/gq4deojv/constitutia-romaniei-republicata-in-2003?d=2023-10-03" \t "_blank) României, republicată, obligaţii care se realizează prin toate structurile sale administrative şi prin instrumentele instituite în vederea sprijinirii autorităţilor administraţiei publice în dezvoltarea infrastructurii de sănătate, privind spitalele orășenesti, municipale și județene/judetene de urgență, spitale de urgență, spitale de specialitate,

ţinând cont că prin Strategia Națională de Sănătate 2023 – 2031 se urmărește îmbunătățirea calității serviciilor de sănătate prin investiții în imobile noi, modernizarea sau extinderea imobilelor existente, dotări cu aparatură medicală și alte dotări funcționale în cel puțin 100 de unități sanitare publice, este imperios necesară susţinerea realizării obiectivelor de investiţii care permit asigurarea în cel mai scurt timp a unor servicii medicale esenţiale pentru creşterea calităţii vieţii în toate orașele, municipiile și județele din România, punându-se mai mult accent, în conformitate cu obligaţiile prevăzute în legislaţia internă şi europeană, pe extinderea/ modernizarea/ reabilitarea/ construcția și dotarea infrastructurii publice a spitalelor orășenești, municipale/municipale de urgență și județene/județene de urgență, spitale de urgență, spitale de specialitate,

ținând cont de necesitatea luării unor măsuri urgente care să asigure o mai bună distribuție a infrastructurii de sănătate, creșterea accesului populației la servicii medicale de calitate, creșterea eficacității serviciilor medicale, o mai bună adaptare a infrastructurii la noile cerințe tehnologice și de asigurare a unor circuite funcționale și eficiente,

luând în considerare faptul că neadoptarea în regim de urgenţă a prezentului program ar conduce la neasigurarea standardelor de calitate a vieţii, necesare populaţiei, în domeniul sănătății cu atât mai mult cu cât România s-a angajat să asigure cetățenilor ei servicii medicale la standarde europene,

având în vedere că sectorul spitalicesc din România se confruntă cu multiple probleme pornind de la o organizare complicată și disfuncțională, o arhitectură care nu se adaptează cerințelor actuale, la costuri mari, eficiență redusă, la lipsa unui management profesional, la inexistența unor mecanisme de control al calității, la penuria și distribuirea inechitabilă a resurselor umane, se impune intervenţia legislativă de urgenţă pentru crearea unui cadru legislativ care să permită potențialilor beneficiari promovarea proiectelor, prin Programul naţional de investiţii în infrastructura unităților spitalicești, astfel încât să se poată asigura accesul întregii populaţii la servicii medicale esenţiale, creşterea calităţii vieţii şi atingerea standardelor din țările europene,

în vederea asigurării de către statul român prin rețeaua spitalicească a serviciilor de sănătate esențiale tuturor cetăţenilor la standarde de calitate şi siguranţă și cu o acoperire la nivel național care să atrăgă îmbunătățirea stării de sănătate a populaţiei, precum şi depopularea comunităţilor subdezvoltate, fapt pentru care este necesară o abordare integrată, strategică la nivel naţional în asigurarea finanţării de către stat, prin administraţia publică, a unor proiecte prioritare care conduc la îmbunătăţirea condiţiilor de trai prin asigurarea serviciilor publice de sănătate elementare, de bază,

în considerarea faptului că aceste elemente vizează interesul general public şi constituie situaţii de urgenţă şi extraordinare a căror reglementare nu poate fi amânată,

în temeiul art. 115 [alin. (4)](http://lege5.ro/App/Document/gq4deojv/constitutia-romaniei-republicata-in-2003?pid=43226770&d=2023-10-03#p-43226770) din Constituţia României, republicată,

**Guvernul României adoptă prezenta ordonanţă de urgenţă.**

**Art. 1. -** (1) Se aprobă Programul naţional de investiţii în infrastructura unităților spitalicești, denumit în continuare program, finanțat din bugetul de stat, prin bugetul Ministerului Investiţiilor și Proiectelor Europene.

(2) Valoarea programului în perioada 2024-2031 este de 10.000.000 mii lei, limită maximă în baza căreia se pot încheia contracte de finanţare multianuale, distribuită după cum urmează:

a) 2.100.000. mii lei, pentru categoriile de investiţii prevăzute la art. 4 alin. (1) lit. a);

b) 7.800.000 mii lei, pentru categoriile de investiţii prevăzute la art. 4 alin. (1) lit. b);

c) 100.000 mii lei, pentru asistență tehnică pentru implementarea programului alocați de la bugetul de stat, reprezentand 1% din valoare programului;

(3) Pe parcursul derulării Programului, în funcție de condițiile concrete de derulare, Guvernul poate aproba prin hotărâre redistribuiri de sume între categoriile prevăzute la lit. a)-b), cu încadrarea în nivelul total al Programului.

(4) Creditele de angajament prevăzute în fişa programului, anexă la bugetul Ministerul Investitiilor și Proiectelor Europene, rămase neutilizate la sfârşitul fiecărui exerciţiu bugetar al anilor 2024-2031 vor fi avute în vedere la elaborarea legilor bugetare anuale şi a rectificărilor bugetare din perioada 2025-2030, cu încadrare în valoarea maximă prevăzută la [alin. (2)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349674&d=2023-10-03" \l "p-411349674" \t "_blank).

(5) În cadrul programului se realizează proiecte de investiții de tipul extindere/ modernizare/ reabilitare/ construcție și dotare în infrastructura publică a spitalelor orășenești, municipale/municipale de urgență și județene/județene de urgență, spitale de urgența, spitale de specialitate.

(6) Pot fi finanţate prin prezentul program proiecte care nu sunt incluse la finanţare în programele derulate din fonduri externe nerambursabile în perioada de programare 2021-2027 sau prin alte programe naţionale sau comunitare, inclusiv din contracte de împrumut semnate cu instituţii de credit sau instituţii financiare interne sau internaţionale.

(7) În scopul utilizării eficiente a fondurilor alocate prin program, Ministerul Investitiilor și Proiectelor Europene poate dezangaja, în vederea contractării, sumele rămase neutilizate în urma economiilor rezultate pe parcursul derulării contractelor de finanţare, în limita creditului de angajament alocat programului.

(8) Creditele de angajament dezangajate conform prevederilor [alin. (7)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349678&d=2023-10-03#p-411349678) se utilizează pentru finanţarea proiectelor pentru care s-au depus solicitări în termenul legal şi nu li s-au alocat fonduri din lipsa creditelor de angajament şi sunt alocate pe baza criteriilor stabilite

**Art. 2. -** Beneficiarii programului sunt:

1. unitățile administrativ-teritoriale, astfel cum sunt definite la art. 5 lit. pp) din Ordonanța de urgență a Guvernului nr. 57/2019, cu modificările și completările ulterioare, care au în coordonare/subordonare/autoritate sau dețin în administrare/proprietate unități sanitare publice;
2. instituțiile publice centrale care au în coordonare/subordonare/autoritate sau dețin în administrare/proprietate unități sanitare publice;
3. unitățile sanitare publice: spitalele publice orășenești, municipale/municipale de urgență și spitalele județene/județene de urgență, spitale de urgență, spitale de specialitate, inclusiv insitute care desfasoara activitate medicală spitalicească şi prespitalicească aflate în coordonarea/autoritatea/subordonarea Ministerului Sănătăţii, inclusiv a autorităţilor şi instituţiilor publice centrale din sfera apărării, ordinii publice şi siguranţei naţionale, respectiv a Academiei Române;
4. alte instituții care desfășoară activități în domeniul sănătății publice la nivel național, regional, județean sau local;
5. parteneriat între autoritățile/instituțiile publice locale şi/sau centrale şi unitățile sanitare publice.

**Art. 3. -** Proiectele care se realizează în cadrul programului trebuie să fie amplasate pe terenuri şi/sau construcţii, după caz, aflate în proprietatea publică sau privată a statului sau a unităților administrativ teritoriale și/sau în administrarea beneficiarului.

**Art. 4. -** (1) Proiectele vizează investiţii in:

a) spitale orășenești și municipale/municipale de urgență;

b) spitale județene/județene de urgență, spitale de urgență, spitale de specialitate.

(2) Pentru proiectele prevăzute la alin. (1), se pot realiza următoarele categorii de investiții :

a) realizarea de construcţii noi și dotarea acestora; prin relocarea activitatii unitatii spitalicesti

b) lucrări de modernizare/reabilitare și dotare,

c) extindere la construcțiile existente, inclusiv lucrări de conectare la clădiri existente și dotare.

d) lucrări și dotări pentru digitalizare și tranziție verde

(3) Nu sunt eligibile investitiile care vizeaza exclusiv achizitia de dotari.

(4) Tipurile de proiecte, categoriile de lucrări şi cheltuielile care se finanţează în cadrul fiecărei categorii de investiţii prevăzute la [alin. (2)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349685&d=2023-10-03" \l "p-411349685" \t "_blank) sunt stabilite prin normele metodologice de aplicare a programului, prevăzute la art. 15.

(5) Clădirile expertizate tehnic, conform reglementărilor tehnice în vigoare, care se încadrează, în clasele I sau II de risc seismic nu sunt eligibile finanțării din program.

(6) Prin excepție de la alin. (5), sunt eligibile investițiile în clădirile aflate în clasa II de risc seismic, pentru care expertiza tehnică prevede obligatoriu lucrări de consolidare seismică după finalizarea cărora clădirea va fi încadrată cel puțin în clasa III de risc seismic. Cheltuielile aferente lucrarilor de consolidare sunt suportate de beneficiar.

(7) În cadrul Programului se finanțează doar proiectele pentru care există Studiul de fezabilitate/Documentația de avizare a lucrărilor de intervenții aprobate.

(8) Valoarea brută maximă a unui proiect este:

a) 1.000.000 mii lei pentru spitale județene/județene de urgență, spitale de urgența, spitale de specialitate;

b) 350.500 mii lei pentru spitale municipale/municipale de urgență;

c) 250.000 mii lei pentru spitale orășenești.

**Art. 5.** Finanţarea programului se asigură din:

1. sume din transferuri, alocate bugetelor locale, de la bugetul de stat, aprobate cu această destinaţie în bugetul Ministerul Investițiilor și Proiectelor Europene, la o poziţie distinctă de cheltuieli;
2. împrumuturi de la instituțiile financiare internaționale și/sau de la alți finanțatori, contractate conform prevederilor legislației privind datoria publică;
3. sume din bugetele locale alocate cu această destinaţie;
4. alte surse legal constituite.

**Art. 6.** (1) În termen de 30 de zile de la intrarea în vigoare a normelor metodologice pentru punerea în aplicare a Programului, beneficiarii pot depune cereri pentru obținerea avizulului de oportunitate din partea Ministerului Sănătăţii pentru categoriile de investiţii propuse de solicitanţi.

(2) Ministerul Sănătăţii stabileşte metodologia de acordare a avizului de oportunitate, prin ordin al ministrului sănătăţii, în termen de 15 zile de la intrarea în vigoare a normelor metodologice pentru punerea în aplicare a Programului.

(3) În termen de 45 de zile de la intrarea în vigoare a normelor metodologice pentru punerea în aplicare a Programului, beneficiarii pot depune cereri de finanţare la Ministerul Investițiilor și Proiectelor Europene.

(4) În termen de 15 zile de la intrarea în vigoare a normelor metodologice pentru punerea în aplicare a Programului, Ministerul Sănătății și Ministerul Investițiilor și Proiectelor Europene întocmesc criteriile de prioritizare și ierarhizare a obiectivelor de investiții pe baza cărora se efectuează evaluarea prin ordin comun al ministrului sănătății și al ministrului investițiilor și proiectelor europene.

(5) Ministerul Sănătății și Ministerul Investițiilor Proiectelor Europene în urma evaluării conform art. 6. alin (4), întocmesc lista de proiecte propuse spre finanţare care se aprobă prin Hotărâre a Guvernului.

(6) După intrarea în vigoare a Hotărârii Guvernului prevazute la alin (5) Ministerul Investițiilor și Proiectelor Europene încheie contracte de finanțare.

(7) Pe baza contractelor de finanțare încheiate, beneficiarii înaintează, la solicitarea Ministerul Investițiilor și Proiectelor Europene, documentațiile tehnico-economice către structurile de specialitate ale instituțiilor financiare internaționale în vederea analizării acestora și pentru asigurarea conformității documentațiilor elaborate de beneficiari cu standarde tehnice specifice insituțiilor financiare internaționale.

(8) Beneficiarii finanțării sunt obligați să asigure în perioada analizării documentațiilor tehnico-economice informațiile necesare, documentele justificative, justificările, precum și orice alte categorii de informații necesare în vederea obținerii acceptului privind asigurarea finanțării proiectelor de infrastructură publică de sănătate de la bugetul de stat, inclusiv din împrumut contractat cu instituțiile financiare internaționale.

(9) Contractele de finanțare încheiate pentru proiectele de infrastructură publică de sănătate se pot modifica pe bază de act adițional dacă din analiza documentațiilor tehnico-economice realizată potrivit alin. (8) reiese că aceste modificări sunt necesare în vederea accesării împrumutului contractat cu instituțiile financiare internaționale pentru asigurarea finanțării proiectului.

(10) Ministerului Investițiilor și Proiectelor Europene include clauze în contractele de finanțare încheiate cu beneficiarii pentru a se asigura că contractele de finanțare se pot modifica pe bază de act adițional dacă rezultă din analiza documentației tehnico-economice că modificarea este necesară pentru accesarea unor împrumuturi de la instituțiile financiare internaționale și/sau de la alți finanțatori, astfel cum este prevăzut la art. 5 alin. (1) lit. b).

(11) Modificările pe bază de act adițional ca urmare a analizei realizate de structurile de specialitate ale instituțiilor financiare internaționale pot determina modificări ale valorii contractelor de finanțare. Modificarea de valoare a proiectului este considerată cheltuială neeligibilă, dacă depășește valorile prevăzute la art. 4 alin. (9) și este suportată de către beneficiarul finanțării.

**Art. 7.** - (1) Prin derogare de la prevederile art. 34 alin. (2) [lit. e)](http://lege5.ro/App/Document/ha3tgnjw/legea-nr-273-2006-privind-finantele-publice-locale?pid=43181776&d=2023-10-03" \l "p-43181776" \t "_blank) şi [h)](http://lege5.ro/App/Document/ha3tgnjw/legea-nr-273-2006-privind-finantele-publice-locale?pid=43181779&d=2023-10-03#p-43181779) şi [alin. (3)](http://lege5.ro/App/Document/ha3tgnjw/legea-nr-273-2006-privind-finantele-publice-locale?pid=43181780&d=2023-10-03#p-43181780) din Legea nr. 273/2006 privind finanţele publice locale, cu modificările şi completările ulterioare, în baza Hotărârii de Guvern prevăzută la art. 6 [alin. (5)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349712&d=2023-10-03" \l "p-411349712" \t "_blank), se încheie contracte de finanţare multianuale între Ministerul Investitiilor și Proiectelor Europene şi beneficiari, pe o perioadă de maxim 5 ani, în limita creditelor de angajament aprobate anual cu această destinaţie, fără eşalonarea anuală a creditelor bugetare, care se înscriu cumulat pentru toată perioada de finanţare. Pe durata de valabilitate a contractelor de finanţare, valoarea creditelor de angajament este egală cu valoarea creditelor bugetare.

(2) În funcţie de prevederile bugetare aprobate anual cu această destinaţie, durata contractelor de finanţare prevăzută la [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349719&d=2023-10-03" \l "p-411349719" \t "_blank) poate fi prelungită cu maximum 2 ani, fără a depăşi data de 31 decembrie 2031.

**Art. 8.** - (1) Ministerul Investițiilor și Proiectelor Europene transferă beneficiarilor sumele aferente contractelor de finanţare încheiate conform art 7 [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349719&d=2023-10-03#p-411349719) în limita bugetului anual aprobat cu această destinaţie, în ordinea cronologică de înregistrare a solicitării de transfer al sumelor.

(2) În situaţia epuizării creditelor bugetare disponibile în anul în curs, prevăzute în bugetul Ministerului Investițiilor și Proiectelor Europene cu această destinaţie, Ministerul Investițiilor și Proiectelor Europene înştiinţează beneficiarii contractelor de finanţare prevăzute la art 7 [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349719&d=2023-10-03" \l "p-411349719" \t "_blank) cu privire la aceasta.

(3) După primirea înştiinţării prevăzute la [alin. (2)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349722&d=2023-10-03" \l "p-411349722" \t "_blank) beneficiarii dispun măsurile necesare evitării înregistrării de arierate sau continuă implementarea proiectelor din surse proprii sau alte surse legal constituite.

(4) După înştiinţarea beneficiarilor în conformitate cu [alin. (2)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349722&d=2023-10-03" \l "p-411349722" \t "_blank), în situaţia suplimentării creditelor bugetare pentru anul în curs, Ministerul Investițiilor și Proiectelor Europene anunţă beneficiarii cu privire la reluarea transferurilor de sume în condiţiile [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349721&d=2023-10-03" \l "p-411349721" \t "_blank) şi, după caz, cu privire la epuizarea creditelor bugetare suplimentare.

(5) În perioada de valabilitate a contractelor de finanţare multianuală, în situaţia în care beneficiarii prevăzuţi la art. 7 [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349719&d=2023-10-03#p-411349719) decontează sumele aferente contribuţiei de la bugetul de stat din surse proprii sau alte surse legal constituite au dreptul să solicite recuperarea acestora la Ministerul Investițiilor și Proiectelor Europene, care transferă aceste sume în limita creditelor bugetare aprobate în buget cu această destinaţie, în condiţiile prevăzute la [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349721&d=2023-10-03" \l "p-411349721" \t "_blank).

(6) Pe perioada de derulare a contractelor de finanţare încheiate conform art. 7 [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349719&d=2023-10-03" \l "p-411349719" \t "_blank) în situaţia în care solicitările de transfer depuse conform [alin. (5)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349725&d=2023-10-03" \l "p-411349725" \t "_blank) depăşesc nivelul creditelor bugetare aprobate prin legea bugetară anuală pentru anul în curs, sumele aferente acestora se transferă de către Ministerul Investițiilor și Proiectelor Europene, cu prioritate, în anul bugetar următor, în ordinea cronologică de înregistrare în anul anterior a solicitării de transfer al sumelor necesare pentru decontarea bunurilor/serviciilor/lucrărilor executate.

(7) În situaţia în care durata contractelor de finanţare prelungite în condiţiile art. 7 [alin. (2)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349720&d=2023-10-03#p-411349720) încetează, iar solicitările de transfer depuse la Ministerul Investițiilor și Proiectelor Europene în perioada de valabilitate a contractului de finanţare, conform [alin. (5)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349725&d=2023-10-03" \l "p-411349725" \t "_blank), depăşesc nivelul creditelor bugetare aprobat prin legea bugetară anuală pentru anul în curs, plata acestora se realizează în condiţiile [alin. (6)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349726&d=2023-10-03" \l "p-411349726" \t "_blank) şi ale [art. 28](http://lege5.ro/App/Document/geydsnjzgu/legea-nr-500-2002-privind-finantele-publice?pid=62529857&d=2023-10-03" \l "p-62529857" \t "_blank)[1](http://lege5.ro/App/Document/geydsnjzgu/legea-nr-500-2002-privind-finantele-publice?pid=62529857&d=2023-10-03" \l "p-62529857" \t "_blank) din Legea nr. 500/2002 privind finanţele publice, cu modificările şi completările ulterioare.

(8) Beneficiarii prevăzuţi la art. 7 [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349719&d=2023-10-03" \l "p-411349719" \t "_blank), în baza contractelor de finanţare încheiate în temeiul prezentei ordonanţe de urgenţă, cuprind în bugetul propriu credite bugetare estimate în funcţie de graficele de execuţie a livrării de bunuri, prestării de servicii, execuţiei de lucrări.

(9) În cazul proiectelor nefinalizate până la data încetării contractului de finanţare se acordă beneficiarilor o perioadă de graţie de 12 luni în vederea finalizării proiectului din fonduri proprii.

(10) În situaţia în care proiectele nu sunt finalizate în termenul de graţie, beneficiarii returnează sumele transferate, în termen de 6 luni, de la expirarea perioadei de grație prevăzută la alin. (9). Nerespectarea termenului de 6 luni atrage aplicarea unei penalităţi de 1% pe an. Sumele returnate nu sunt purtătoare de dobânzi şi se fac venituri la bugetul de stat.

**Art. 9. -** (1) Beneficiarii răspund de organizarea şi derularea procedurilor de atribuire a contractelor de bunuri/servicii/lucrări, în conformitate cu prevederile legale şi cu obligaţiile din contractele prevăzute la [art. 7](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349718&d=2023-10-03" \l "p-411349718" \t "_blank), precum şi de modul de utilizare a sumelor alocate de la bugetul de stat prin program potrivit destinaţiei pentru care au fost alocate.

(2) Beneficiarii au obligaţia să transmită Ministerului Investițiilor și Proiectelor Europene toate documentele necesare monitorizării şi finanţării prin program a proiectelor şi sunt responsabili pentru realitatea, exactitatea şi legalitatea datelor prezentate.

**Art. 10. -** (1) Programarea, coordonarea şi monitorizarea utilizării fondurilor alocate de la bugetul de stat în implementarea proiectelor din program se fac de către Ministerul Investițiilor și Proiectelor Europene.

(2) La solicitarea Ministerului Investițiilor și Proiectelor Europene, reprezentanţii cu atribuţii de control din aparatul propriu al Inspectoratului de Stat în Construcţii - I.S.C. efectuează controale pentru verificarea situaţiei reale din teren în raport cu datele transmise prin solicitări şi documente.

**Art. 11. -** (1) În cazul în care beneficiarii utilizează sumele transferate cu nerespectarea prevederilor legale sau contractuale, Ministerul Investițiilor și Proiectelor Europene notifică beneficiarii cu privire la prevederile încălcate şi solicită restituirea acestor sume în termen de 30 de zile, de la data notificarii.

(2) În situaţia în care beneficiarii nu restituie sumele prevăzute la [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349738&d=2023-10-03#p-411349738) în termenul stabilit, Ministerul Investițiilor și Proiectelor Europene solicită în scris direcţiilor generale regionale ale finanţelor publice în a căror rază teritorială se află beneficiarii respectivi, blocarea conturilor, cu excepţia plăţilor pentru achitarea drepturilor salariale şi a contribuţiilor aferente.

(3) La cererea ordonatorilor principali de credite prin care se angajează să achite sumele prevăzute la [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349738&d=2023-10-03#p-411349738) şi în care se menţionează Ministerul Investițiilor și Proiectelor Europene ca beneficiar al sumelor şi detaliile privind plata, directorii generali ai direcţiilor generale regionale ale finanţelor publice/directorul general al Direcţiei Generale Regionale a Finanţelor Publice Bucureşti/şefii de administraţie ai administraţiilor judeţene ale finanţelor publice alimentează conturile acestora atât cu cote defalcate din impozitul pe venit, cât şi cu sume defalcate din unele venituri ale bugetului de stat pentru echilibrarea bugetelor locale, până la nivelul sumelor solicitate pentru plata sumelor prevăzute la alin. (1).

(4) În termen de 5 zile lucrătoare de la data alocării sumelor, ordonatorii principali de credite prezintă unităţilor teritoriale ale Trezoreriei Statului documentele de plată prin care achită sumele prevăzute la [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349738&d=2023-10-03#p-411349738), potrivit celor menţionate în cerere.

(5) În cazul în care ordonatorii de credite nu prezintă documentele de plată în termenul prevăzut la [alin. (4)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349741&d=2023-10-03#p-411349741) sau în cazul în care acestea nu sunt întocmite potrivit destinaţiei prevăzute la [alin. (3)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349740&d=2023-10-03#p-411349740), unităţile teritoriale ale Trezoreriei Statului au obligaţia să retragă din conturile beneficiarilor sumele aferente cotelor defalcate din impozitul pe venit, precum şi sumele defalcate din unele venituri ale bugetului de stat pentru echilibrarea bugetelor locale, care au fost alocate pe baza cererii, corespunzătoare documentelor de plată neprezentate sau întocmite eronat. Unităţile teritoriale ale Trezoreriei Statului au obligaţia să comunice de îndată ordonatorilor principali de credite ai bugetelor locale sumele care au fost retrase şi motivele pentru care au fost retrase.

(6) În cazul în care valoarea totală a proiectelor se cuprinde în bugetul unor beneficiari finanţaţi integral din bugetul de stat, bugetul asigurărilor sociale de stat sau bugetele fondurilor speciale potrivit legii, recuperarea sumelor înscrise în titlurile de creanţă devenite executorii se efectuează din conturile de venituri ale bugetelor în care a fost efectuată rambursarea cheltuielilor. Recuperarea sumelor, în vederea reîntregirii conturilor fondurilor Programului, se efectuează pe baza unui referat întocmit de structura din cadrul Ministerului Investițiilor și Proiectelor Europene care gestioneaza Programul, care a efectuat rambursarea cheltuielilor, adresat unităţii Trezoreriei Statului la care sunt deschise conturile de venituri bugetare.Procedura de restituire a sumelor înscrise în titlurile de creanţă devenite executorii şi modelul referatului de restituire se stabilesc prin normele metodologice de aplicare a Programului.

(7) După recuperarea sumelor de la beneficiari, Ministerul Investițiilor și Proiectelor Europene comunică în scris direcţiilor generale regionale ale finanţelor publice în a căror rază teritorială se află unităţile administrativ-teritoriale respective, care dispun încetarea restricţiilor prevăzute la [alin. (2)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349739&d=2023-10-03#p-411349739).

**Art. 12.** În vederea asigurării capacității şi instrumentelor necesare pentru o eficientă coordonare, gestionare şi control al intervenţiilor finanţate in cadrul programului, precum şi o implementare eficientă, bine orientată şi corectă a acestuia, se alocă 1% conform art. 1 alin. (2) lit. c).

**Art. 13. -** Pentru primul an de implementare a programului, contractele de finanţare prevăzute la art. 7 [alin. (1)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349719&d=2023-10-03#p-411349719) se încheie după aprobarea în buget a creditelor de angajament, cu încadrare în valoarea prevăzută la art. 1 [alin. (2)](http://lege5.ro/App/Document/ha4dcmrvgi2q/ordonanta-de-urgenta-nr-95-2021-pentru-aprobarea-programului-national-de-investitii-anghel-saligny?pid=411349674&d=2023-10-03#p-411349674).

**Art. 14.** În situaţia în care în termen de 1 an de la data încheierii contractului de finanţare beneficiarii nu demarează procedurile de achiziţie publică în vederea contractării lucrărilor necesare realizării proiectului, contractul de finanţare va fi denunţat unilateral de Ministerul Investițiilor și Proiectelor Europene.

**Art. 15.** În termen de 90 zile de la data intrării în vigoare a prezentei ordonanţe de urgenţă se aprobă normele metodologice de aplicare a Programului, prin Hotărâre de Guvern.

**Art. 16.** La data intrării în vigoare a prezentei ordonanțe se abrogă Ordonanța de Urgență nr. 55/2023 privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu instituțiile financiare internaționale

**PRIM MINISTRU**

**ION-MARCEL CIOLACU**